**Sportsklubben Oslo-Ørn** (stiftet 7. november 1927) er et norsk idrettslag fra Oslo. Oslo-Ørn driver i dag kun med fotball, men har tidligere også drevet med friidrett, orientering og skisport.

Historie
--------

*Sportsklubben Ørn* ble grunnlagt i 1927 av åtte utbrytere fra Arbeidernes Idrettslag (i dag Idrettslaget Varg). AIL ble stiftet i 1923 og drev fra begynnelsen med friidrett og utvidet med atletikk (boksing og bryting) og etter hvert også andre idrettsgrener. Det ble fremmet et forslag om at bryting og boksing skulle skilles ut av idrettslaget og inn i en egen atletklubb. Forslaget om atskillelse ble nedstemt. Dette førte til at medlemmene bak forslaget meldte seg ut av Arbeidernes Idrettslag og opprettet et nytt idrettslag som fikk navnet Sportsklubben Ørn. Johs. Fougli ble valgt som formann.

Stifterne vedtok at det kun skulle drives én sommeridrett og én vinteridrett, henholdsvis friidrett og ski. Senere tok klubben også opp orientering på programmet.

Like etter andre verdenskrig ble klubbnavnet justert til Sportsklubben Oslo-Ørn for å unngå forveksling med Ørn fra Horten.

### Meritter i friidrett

Oslo-Ørn vant Østkantstafetten, det mest kjente AIF-friidrettsarrangementet, seks ganger. Klubben har ingen norgesmesterskap i stafetter etter krigen, men har flere sølv- og bronsemedaljer.

Spydkasteren Terje Thorslund, som senere tok sølvmedalje i EM, representerte Oslo-Ørn da han ble norgesmester i 1966. Henry Johansen vant både 100 og 200 meter under NM i 1950. I 1949 vant han 400 meter. Sverre Ødegaard var på 1930-tallet en av de ledende sprinterne i AIF.

Kjell Staxrud ble norgesmester i orientering i 1951.

Fotball
-------

I 1967 opprettet Oslo-Ørn fotballgruppe. En gruppe trøndere bosatt i Oslo ønsket å starte et fotballag i seriesystemet. Ett av medlemmene i kameratgjengen, Arne Pape, var også medlem i Oslo-Ørn og opprettet kontakt mellom spillere og klubb. Oslo-Ørn vedtok å opprette fotballgruppe og vennegjengen meldte seg kollektivt inn i klubben. 11. januar ble Oslo-Ørn tatt opp som medlem av Norges Fotballforbund og fikk plass i 7. divisjon. 
Klubben har tilhørighet til strøket Torshov.

Oslo-Ørn markerte seg på fotballtinget 14. mars med å fremme det første benkeforslaget for boikott av VM i Qatar 2022.

Referanser
----------

1. 1 2 3 4 5 6  «Om Oslo-Ørn» (blogg). Besøkt 5. juni 2013.
2. ↑  «Idrettslaget Vargs historie gjennom 85 år». Arkivert fra originalen (doc) 4. mars 2016. Besøkt 5. juni 2013.
3. ↑  Reidar Haanes (1952). *Store dager i norsk idrett*. Oslo: Tiden. s. 257.
4. ↑  «Norgesmestere 1897-2011 menn». Besøkt 30. mai 2013.
5. ↑  P. Chr. Andersen og Ragnar Wold, red. (1958). *Sport i navn og tall* (2 utg.). Oslo: Chr. Schibsteds forlag. s. 295-296.
6. ↑  P. Chr. Andersen og Ragnar Wold, red. (1958). *Sport i navn og tall* (2 utg.). Oslo: Chr. Schibsteds forlag. s. 497.
7. ↑  «Tar Qatar-boikott opp på NFF-tinget: – Norge kan ikke ta del i fotball-VM». *www.aftenposten.no*. Besøkt 18. november 2022.

Eksterne lenker
---------------

* Ørneredet *Sportsklubben Oslo-Ørns blogg*
* Terminliste og tabell 2015

| * v
* d
* r
7. divisjon fotball for menn, Oslo Fotballkrets, avdeling 3, 2020 |
| --- |
|  | 
* Bækkelaget 2
* Frisk Asker
* Holmlia 2
* Lokomotiv Oslo 3
* OSI 3
* Oslo Ørn
* Sagene 2
* Skeid 3
* Østerdølene
* Østlandskameratene

 | Norges flagg |

|  |  |
| --- | --- |
| Oppslagsverk/autoritetsdata | Oslo Byleksikon
 |